ರಾಷ್ಟ್ರೀಯ ಜೈವಿಕ ವಿಜ್ಞಾನ ಕೇಂದ್ರ

ಕರ್ನಾಟಕದ ಬೆಂಗಳೂರಿನಲ್ಲಿರುವ ನ್ಯಾಷನಲ್ ಸೆಂಟರ್ ಫಾರ್ ಬೈಯಲಾಜಿಕಲ್ ಸೈನ್ಸೆಸ್ ( NCBS ), ಜೈವಿಕ ಸಂಶೋಧನೆಯಲ್ಲಿ ಪರಿಣತಿ ಹೊಂದಿರುವ ಸಂಶೋಧನಾ ಕೇಂದ್ರವಾಗಿದೆ. ಇದು ಭಾರತ ಸರ್ಕಾರದ ಪರಮಾಣು ಇಂಧನ ಇಲಾಖೆಯ ಅಡಿಯಲ್ಲಿರುವ ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ (TIFR) ನ ಒಂದು ಭಾಗವಾಗಿದೆ.   ಜೀವಶಾಸ್ತ್ರದ ಗಡಿ ಪ್ರದೇಶಗಳಲ್ಲಿ ಮೂಲಭೂತ ಮತ್ತು ಅಂತರಶಿಸ್ತೀಯ ಸಂಶೋಧನೆ ಮಾಡುವುದು NCBS ನ ಉದ್ದೇಶವಾಗಿದೆ. ಇಲ್ಲಿನ ಸಂಶೋಧಕರ ಆಸಕ್ತಿಗಳು ಏಕ ಅಣುಗಳ ಅಧ್ಯಯನದಿಂದ ಹಿಡಿದು ಜೈವಿಕ ವ್ಯವಸ್ಥೆಗಳು ಶಾಸ್ತ್ರದವರೆಗೆ ನಾಲ್ಕು ವಿಶಾಲ ಕ್ಷೇತ್ರಗಳಲ್ಲಿವೆ.  NCBS ಸಂಸ್ಥೆಯನ್ನು ಒಬೈದ್ ಸಿದ್ದಿಕಿ FRS (7 ಜನವರಿ 1932 - 26 ಜುಲೈ 2013), ಒಬ್ಬ ಭಾರತೀಯ ರಾಷ್ಟ್ರೀಯ ಸಂಶೋಧನಾ ಪ್ರಾಧ್ಯಾಪಕರು ಸ್ಥಾಪಿಸಿ, ಅದರ ಮೊದಲ ನಿರ್ದೇಶಕರಾಗಿದ್ದರು. ಡ್ರೊಸೊಫಿಲಾದ ತಳಿಶಾಸ್ತ್ರ ಮತ್ತು ನರಜೀವಶಾಸ್ತ್ರವನ್ನು ಬಳಸಿಕೊಂಡು ವರ್ತನೆಯ ನರಜನನಶಾಸ್ತ್ರ ಕ್ಷೇತ್ರಕ್ಕೆ ಅವರು ಮಹತ್ವದ ಕೊಡುಗೆಗಳನ್ನು ನೀಡಿದರು.